Kenny Anderson (lair 14 Fèbruwari 1992 ing Gorinchem) iku pamain bal sépak utawa footbal katurunan Walanda-Sekotlan-Indonésia kang main minangka glandhang kanggo ASWH sajroning liga Tweede Divisie Walanda. Anderson sadurungé uga main kanggo tim Geart of Midlothian sadurungé bali menyang RKC.

Babad urip 
Anderson lair ing Walanda saka bapak asal Dundee lan ibu Walanda-Indonésia. Dhèwèké gedhé ing Arkel, Walanda Kidul. Anderson sekolah jurusan ékonomi ing Johan Cruyff Institute.

Karir klub

RKC Waalwijk 
Anderson miwiti karir bal sépaké ing RKC Waalwijk sawisé gagal merkolèhaké papan ing Feyenoord Academy. Wiwit saka iku, Anderson mèlu ing RKC Waalwijk sasuwéné wolung taun, nuli gabung karo Willem II mung betah setaun suwéné. Sabanjuré dhèwèké gabung manèh menyang Waalwijk.

Sawisé main minangka cadhangan klub sadawané kala mangsa 2012-2013, Anderson miwiti dhebuté ing RKC Waalwijk nalika 20 April 2013, kang dhèwèké nggantèni Nourdin Boukhari sawisé menit ka-82, sajroning kakalahan 4-0 lawan Heracles Almelo. Rong minggu sabanjuré sajroning tetandhingan pungkasan kala mangsa iki nalika tanggal 12 Mèi 2013, Anderson nyithak gul sapisanan kanggo RKC Waalwijk jroning kamenangan 2-1 lawan NEC. Pungkasané liga, klub Waalwijk manggon ing urutan ka-14 lan Anderson main ing telung tetandhingan kalawan nyithak sak gul.

Nyeraki kala mangsa 2013-2014, Anderson nandhatangani kontrak rong taun saéngga dhèwèké netep ing klub iku nganti 2015. Anderson panggah mapan ing tim utama sajronig paron wektu kala mangsa iki lan mènèhi umpan kanggo Aurélien Joachim kang nuli nyithak gul ing menit pungkasan, saéngga bisa menang 1-0 lawan Feyenoord nalika 24 Novèmber 2013. Telung minggu sabanjuré  ya iku ing 14 Dhésèmber 2013, Anderson nyithak gul sapisané saéngga timé bisa menang 2-1 lawan ADO Den Haag. Anderson banjur nyithak rong gul manèh ing kala mangsa 2013-2014 lawan Utrecht lan Vitesse Arnhem. Anderson ajeg mapan ing tim utama nalika kala mangsa 2013-2014, wis manggon ing bangku cadhangan kanggo sapérangan gedhé wektuné, mèlu 25 cakrik lan nyithak patang gul, nalikané dhèwèké kadhegradhasi saka Eredivisie.

Ing kala mangsa 2014-2015, Anderson miwiti kala mangsané kanthi becik nalika dhèwèké nyithak rong gul sajroning rong tetandhingan lawan De Graafschap lan Jong FC Twente. Gul kaping telu Anderson sabanjuré ya iku ing 20 Dhésèmber 2014, nanging kalah 3-1 lawan Volendam. Gul kaping papaté ya iku ing 19 Dhésèmber kanthi skor 5-3 lawan Emmen, banjur menang manèh kanthi skor 3-0 lawan Roda JC ing 16 Januwari 2015. Ing pungkasané Januwari, Anderson wis tampil ping 17 lan nyithak patang gul kanggo klub.

Heart of Midlothian 
Anderson pindhah menyang menyang jaban nagri ya iku menyang Sekotlan, banjur dhèwèké nandhatangani kontrak karo Heart of Midlothian ing 2 Fébruwari 2015 kang suwéné kontrak ya iku 18 sasi.

Limang dina sawisé nandhatangani kontrak, nuli dhèwèké nyithak gul ing wiwitan dhebuté ing Heart of Midlothain kanthi angka 3-2 ngalahaké Livingston. Kalawan patang lan patang sub-cakrik, nalika iku Heart dipromosèkaké manèh menyang Liga Primèr Sekotlan. Pangajapé Anderson kanggo merkolèhaké medhali tumuju nemoni alangan, jalaran dhèwèké anggoné mèlu tetandhingan isih kurang saka sanga. Mula dhèwèké kudu mèlu main ing tetandhingan pungkasaning kala mangsa lawan Rangers. Dhèwèké nggantèni Miguel Pallardó ing menit ka-70, banjur Hearts bisa nahan imbang kanthi skor 2-2.

Sawisé tetandhingan wis rampung, Andesron nampa medhali lan dadi panggayuhan kang nggumunaké kanggo dhiri pribadiné. Dhèwèké mratélakaké manawa Manajer Robbie Neilson ngrencanakaké kanggo ngontrak dhèwèké amrih bisa menang manèh. Sawisé ora tampil ing pasanggiri tim utama sasuwéné kala mangsa 2015-2016, Anderson ninggalaké klub ing Januwari 2016.

Quick Boys lan ASWH 
Anderson nandhatangani kontrak kalawan Quick Boys ing 17 Dhésèmber 2017. Ing taun 2019, dhèwèké nandhatangani kontrak kalawan ASWH kang kasil bisa nekakaké timé menyang Tweede Divisie lumantar play-off.

Karir internasional 
Anderson makili Sekotlan U-17 ing taun 2008 kang sadurungé iku Anderson tau makili Walanda U-14 lan Walanda U-15.

Statistik
Statistik per Januwari 2016.

Pangalembana

Heart of Midlothian 

 Kajuwaran Sekotlan 2014-2015

Rujukan 

Ulah raga
Bal-balan
Walanda